 ສັນຕະປາປາ ເບເນດິກ ສະເດັດປະພາດ ຄີວບາ (ເບິ່ງສະໄລດ໌ກັບວີດີໂອ)
ສັນຕະປາປາ ເບເນດີກ ຊົງຢ້ຽມຢາມ ປູຊະນີຍະສະຖານ ທີ່ມີຊື່ສຽງ ຂອງຄີວບາ
ພະສັນຕະປາປາ Benedict ຈະຊົງເຂົ້າຢ້ຽມຄໍານັບນັກບຸນທີ່ໃຫ້ການຄຸ້ມຄອງຄີວບາ ໃນ ວັນອັງຄານມື້ນີ້ ຫຼັງຈາກທໍາການພົບປະສົນທະນາກັບບັນດາຜູ້ນໍາຄອມມີວນິດຄີວບາແລ້ວ ທີ່ນະຄອນ Santiago ສັນຕະປາປາໄດ້ຊົງສະເດັດປະພາດປູຊະນີຍະສະຖານ Virgin of Charity of El Cobre ເພື່ອລະນຶກເຖິງວັນຂີດໝາຍຄົບຮອບ 400 ປີຂອງການຄົ້ນ ພົບສະຖານທີ່ດັ່ງກ່າວໂດຍພວກຊາວປະມົງ 3 ຄົນ ຮູບແກະສະລັກທີ່ເຮັດດ້ວຍໄມ້ຂະ ໜາດຕຸກກະຕາແມ່ນໄດ້ຮັບການເຄົາລົບນັບຖືໃນຄີວບາແລະພາຍໃນສາສະໜາໂຣມັງ ກາໂຕລິກນັ້ນ ຫຼັງຈາກການສະແຫວງບຸນທາງສ່ວນຕົວ ທີ່ປູຊະນີຍະສະຖານດັ່ງກ່າວຂອງພະອົງແລ້ວ ສັນຕະປະປາ Benedict ຈະຊົງບິນໄປຍັງກຸງຮາວານາ ເພື່ອທໍາການພົບປະກັບປະທາ ນາທິບໍດີ Raul Castro ແລະອາດ ເປັນໄປໄດ້ ຊົງພົບປະກັບທ່ານ Fidel Castro ອ້າຍຂອງທ່ານ Raul ທີ່ເປັນຜູ້ຄອງອໍານາດກ່ອນໜ້ານັ້ນ ຍັງບໍ່ເປັນທີ່ຈະແຈ້ງເທື່ອວ່າ ສັນຕະປາປາຈະຊົງພົບປະກັບປະທານາທິບໍດີ Hugo Chavez ແຫ່ງ Venezuela ທີ່ ກໍາລັງຮັບການປິ່ນປົວໂລກມະເຮັງຢູ່ທີ່ນັ້ນຫຼືບໍ່ ຄາດກັນວ່າ ພະອົງຈະບໍ່ພົບປະກັບພວກຊາວຄີວບາທີ່ຕໍ່ຕ້ານລັດຖະບານ ຮວມທັງພວກ ແມ່ຍິງນຸ່ງຂາວຫຼື Ladies of White ຊຶ່ງເປັນກຸ່ມຂອງພວກພັນລະຍາແລະແມ່ຂອງພວກ ຄັດຄ້ານລັດຖະບານ 75 ຄົນທີ່ຖືກຂັງຢູໃນຄຸກໃນການປາບປາມຂອງລັດຖະບານຕໍ່ຝ່າຍ ຄ້ານໃນປີ 2003 ນັ້ນ